На основу тачке 3. и 4. став 2. Одлуке о распуштању Скупштине општине Жагубица и образовању Привременог органа општине Жагубица (''Службени гласник РС'', бр.94/2023)а у вези члана 46. Закона о локалној самоуправи (''Службени гласник РС'', бр. 129/07, 83/14, 101/16 и 47/18), члана 70. Статута општине Жагубица („Службени гласник општине Жагубица“, бр. 1/2019), члана 2. и 3. Закона о комуналним делатностима („Службени гласник РС” бр. 88/11, 104/16 и 95/18),

Привремени орган општине Жагубица на едници одржаној дана 15.01. .2024.године, донео:

**О Д Л У К У**

**Члан 1.**

 ДАЈЕ СЕ **САГЛАСНОСТ** на предлог уговора о вршењу услуга Јавног комуналног предузећа „Белосавац“ Жагубица за 2024.годину.

 Сагласност из става 1. овог члана„даје се за закључивање и потписивање појединачних Уговора за вршење услуга ЈКП ''Белосавац“ Жагубица, за потребе општине а у складу са Програмом пословања ЈКП за 2024.годину, и то за следеће активности за реализацију следећих активности и радова:

1. снабдевање водом за пиће на територији општине Жагубица - захватање, пречишћавање, прерада и испорука воде водоводном мрежом до мерног инструмента потрошача,обухватајући и мерни инструмент.
2. управљање комуналним отпадом који није опасан - сакупљање комуналног отпада који није опасан,његово одвожење и одлагање на законом прописану депонију.
3. изградња, доградња, реконструкција, санација и одржавање хидрограђевинских објеката за водоснабдевање.
4. управљање и одржавање гробља, одржавање гробног места и наплата накнаде за одржавање гробног места, обезбеђивање, давање у закуп и продаја уређених гробних места, покопавање и ексхумикација посмртних остатака, одржавање објеката који се налазе у склопу гробља ( мртвачница,капела), одржавање пасивних гробаља и спомен обележја.
5. управљање пијацама – опремање, одржавање објеката на пијацама, давање у закуп тезги на пијацама и организација делатности на затвореним и отвореним просторима који су намењени за обављање промета пољопривредних-прехрамбених и других производа
6. одвођење атмосферских и отпадних вода је сакупљање, одвођење и испуштање отпадних,атмосферских и површинских вода са површине јавне намене, односно од прикључка корисника на уличну канализациону мрежу, црпљење, одвоз и третирање фекалија из септичких јама.
7. изградња, доградња, реконструкција, санација и одржавање хидрограђевинских објеката за атмосферску и отпадну воду.
8. одржавање чистоће на јавним површинама чишћењем асфалтираних, бетонских, поплочаних и других јавних површина, прикупљање и одвожење комуналног отпада који није опасан са тих површина, одржавање и пражњење посуда за отпатке на јавним површинама, као и одржавање јавних чесми, бунара и фонтана као комуналних објекта.
9. одржавање јавних зелених површина уређивањем, текуће и инвестиционо одржавање, изградња, реконструкција и санација зелених, рекреативних површина и приобаља.
10. одржавање улица и путева у зимским условима извођењем радова којим се обезбеђује несметано и безбедно одвијање саобраћаја и чува и унапређује употребна вредност улица, путева, трагова, платоа и сл.
11. производња металних конструкција и делова конструкција и то металних конструкција за грађевинарство (стубова,греда,конструкција за мостове и сл.); монтажних зграда од метала (барака, хала и других модуларних елемената за изложбе и др).
12. производња металних врата и прозора, оквира за врата и прозоре, капака,капија и др,као и металних делова за намештање подова.
13. разрада грађевинских пројеката за стамбене и нестамбене зграде обједињавањем финансијским, техничким и физичких средстава неопходних за реализацију грађевинских пројеката ради касније продаје.
14. изградња стамбених и нестамбених објеката и то изградњу комплетних објеката или за свој рачун с намером продаје, или на основу уговора. Део изградње или целокупну изградњу може изводити и подизвођач радова.
15. изградња путева, улица, друмова, и других путева за возила и пешаке, површинске радове на улицама, путевима, мостовима и постављање ограда и саобраћајних ознака и сл.
16. изградња мостова.
17. изградња електричних и телекомуникационих система обухвата изградњу водова за дистрибуцију, електричне енергије и телекомуникација и изградњу међусобно повезаних зграда и грађевина које чине саставни део тих система.
18. изградња осталих непоменутих грађевина (спортских објеката на отвореном, опремање парцела потребном инфраструктуром).
19. малтерисање спољних и унутрашњих површина зграда и других објеката, укључујући и наношење одговарајуће подлоге.
20. уградњу врата (осим аутомобилских и обртних), прозора, оквира за врата и прозоре од дрвета или другог материјала,унутрашње довршавање таваница,покретних делова и др..
21. постављање, поплочавање, намештање (или облагање) у зградама и осталим грађевинама (керамичких,бетонских или камених,зидних или подних плочица), паркета и других подних облога од дрвета, таписона и линолеумских подних покривача, укључујући и оне од гуме или пластичних маса,подних и зидних облога од тераца, мермера, гранита или шкриљца.
22. унутрашње и спољашње бојење зграда,бојење осталих грађевина, застакљивање, постављање огледала и др.
23. чишћење зграда након и остале непоменуте завршне радове.
24. рушење и демонтажу зграда и других објеката (извршења за општинску управу)
25. постављање електричних инсталација (електричних водова и прикључака, телекомуникационих водова, водова за рачунарску мрежу, расветних система ), прикључивање електричних апарата за домаћинство,укључујући подно грејање.
26. постављање водоводних, канализационих,грејних и климатизованих система у зградама или другим грађевинама за грејне системе (на струју), водоводну и санитарну опрему, ископ канала за инсталационе радове и др..
27. остали инсталациони радови у грађевинарству и то инсталирање остале опреме (осим електричне,водоводне,канализационе) за грејње и климатизационе системе или индустријска постројења у зградама и осталим грађевинама, постављање инсталација у зградама или другим грађевинама за: громобране, топлотну и звучну изолацију, заштиту од вибрација и др..
28. остали непоменути специфични грађевински радови који обухватају специјализоване грађевинске радове који су заједнички за различите врсте грађевина а захтевају поседовање специјалних вештина или специјалне опреме (изградњу темеља (фундирање), постављање изолације против влаге и хидроизолација, уклањање влаге у зградама, монтирање индустријски произведених челичних елемената које извођач радова није произвео, армирање, зидање опеком и каменом, монтирање и демонтирање скела, укључујући и рад на скелама узетим у закуп, подизање димњака и др. ,извођење радова по специјалним захтевима, за које је неопходна вештина пењања и знање коришћење одговарајуће опреме,тј.рад на високим објектима, извођење подземних радова, пескарење и слични радови на спољашности зграде, изнајмљивање кранова и друге опреме за изградњу која не може бити сврстана у специфични тип изградње, заједно с радницима.
29. давање архитектонских савета који се односе на (израду нацрта и планова пројеката, урбанистичко и просторно планирање)
30. остале стручне, научне и техничке услуге (осим: правних и рачуноводствених активности, инжењерског истраживања и анализирања, управљања и управљачко-консултантских активности, истраживања и развоја и активности рекламирања).
31. услуге одржавања објекта, које подразумевају чишћење, одржавање и избацивање отпадака и сличне услуге унутар објекта.
32. унутрашње и спољашње чишћење свих врста зграда, ту спада и дезинфиковање зграда.**.**

**Члан 2.**

 Одлука ступа на снагу даном доношења.

**Члан 3.**

Одлуку доставити:, Јавном комуналном предузећу „Белосавац“ Жагубица и архиви.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I–401-17-1/24 у Жагубици 15. 01. 2024.године

 **П Р Е Д С Е Д Н И К**

Сафет Павловић